Diari Oficial de la Generalitat Valenciana


Sumari del DOGV 6638, del 26-10-2011 (2011/10288)

Notificació de la sentència dictada en el procediment ordinari número 241/2009.
-------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10516


Organisme emissor
:   Jutjat d'Instrucció Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 241/2009. [2011/10377]  
 Procediment ordinari 000241/2009  
 De: Isabel María Cuartero Felite.  
 Procuradora: M.ª Carmen Tolosa Parra.  
 Contra: Projofran, SL.   
 Procurador/a: -  
 Ángel Canelas Álvarez, secretari de reforç del Jutjat d'Instrucció número 1 d'Orihuela, antic mixt 1, faig saber:   
 Que en aquest procediment ordinari seguit a instàncies d' Isabel María Cuartero Felite contra Projofran, SL, s'ha dictat una sentència, amb els següents termes:   
 «Dispositiva   
 Mitjançant aquesta sentència estime de forma íntegra la demanda interposada per la procuradora senyora Tolosa Parra, en nom i representació de Juan Ramón Cuartero Cutillas, posteriorment finat, i succeït processalment per I. M. C. F., menor de edat, representada, al seu torn, per la seua mare Luciane Felite Ananias, contra la mercantil Projofran, SL, declarada en rebel·lia en aquesta causa, i en conseqüència condemne Projofran, SL:   
 - A lliurar i transmetre l'habitatge tipus A, situat a la planta baixa, així com la plaça de garatge número 11, de l'edifici construït al solar que es correspon amb la finca registral 9665 del Registre de la Propietat de Callosa de Segura, i agrupada a la finca registral 11386 del mateix registre, immobles especificats en el contracte privat de 27 de juliol de 2005 i l'escriptura pública de permuta atorgada davant del notari de Callosa de Segura, senyor Botia Valverde de 26 d'octubre de 2005, subscrit entre les parts; són a càrrec de la part demandada tots els impostos, taxes, plusvàlues, i despeses de registre de la propietat que graven la transmissió, i a més haurà d'indemnitzar la demandant pel retard en la quantitat de 117.750 euros, pels danys i perjudicis.  
  
 - Amb caràcter subsidiari al que s'ha dit adés, que es procedisca a resoldre el contracte de permuta i escriptura de permuta esmentats, i en cas que no siga possible aquesta resolució, que es procedisca a substituir-ho pel valor de l'habitatge i el garatge per un importe global de 150.000 euros, i en ambdós casos que s'indemnitze per incompliment en la quantitat de 25.000 euros.   
 - i com a part de les indemnitzacions, la demandada podrà retindre la quantitat de 30.000 euros, que en el seu moment li va ser lliurada, pels perjudicis ocasionats.   
 - A pagar les costes d'aquest judici.  
 Mode d'impugnació: Mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, caldrà acreditar que s'ha consignat com a dipòsit la quantitat de 50,00 euros en el compte de consignacions del Jutjat; sense aquest requisit no s'admetrà a tràmit el recurs interposat (disposició addicional 15a de la Llei Orgànica 6/1985, del Poder Judicial, redactada de conformitat amb el que estableix l'apartat 19 de l'article 1 de la Llei Orgànica 1/2009).   
 Aquesta és la sentència, que pronuncie, mane i firme».   
 I atés que el demandat esmentat, Projofran, SL, es troba en parador desconegut, s'expedeix aquest edicte a fi que valga de notificació de forma deguda.   
   
 Orihuela, 7 d'octubre de 2011.- El secretari judicial: Ángel Canelas Álvarez.